ΕΥΡΙΠΙΔΗ ΕΛΕΝΗ

Επιπάροδος, στίχοι 576-587

Β’ Επεισόδιο, 1η σκηνή, στίχοι 588-658

**Στόχοι**: οι μαθητές:

* να κατανοήσουν το περιεχόμενο της ενότητας
* να αναγνωρίσουν στο κείμενο τις σκηνοθετικές και σκηνογραφικές πληροφορίες και να αντιληφθούν την έντονη σωματική δράση της σκηνής
* να συνειδητοποιήσουν την αλλαγή που επιφέρει στη δραματική κατάσταση η πληροφορία της Θεονόης ότι ο Μενέλαος ζει
* να κατανοήσουν την προώθηση του μύθου με την πρώτη αναγνώριση (του Μενελάου από την Ελένη)
* να διακρίνουν τις συναισθηματικές μεταπτώσεις της Ελένης και να προσδιορίσουν τα αίτια που τις προκαλούν
* να επισημάνουν τα στοιχεία που οδηγούν στην πρώτη αναγνώριση και να αξιολογήσουν αυτή από την άποψη της δραματικής τεχνικής
* να ηθογραφήσουν τον Μενέλαο από τη στάση του απέναντι στην Ελένη και να επισημάνουν τα στοιχεία πάνω στα οποία στηρίζεται η στάση του αυτή
* να γνωρίσουν τον όρο «δραματική επιβράδυνση».

### Επεξεργασία του κειμένου:

**1. Ανάγνωση της ενότητας.**

**2. Να αποδώσετε περιληπτικά το περιεχόμενο της ενότητας.** (με τη βοήθεια των πλαγιότιτλων και με τις απαραίτητες λεπτομέρειες – παρενθετικά: γιατί δεν αντιδρά ο Μενέλαος στα λόγια του Χορού; / γιατί: α) θέλει να βεβαιωθεί περί τίνος πρόκειται, ιδίως μετά τις προειδοποιήσεις της γερόντισσας, β) δίνεται η δυνατότητα στην Ελένη να εκφράσει τα συναισθήματά της για τον άντρα της πριν αντικρίσει τον Μενέλαο – ποιες επιπρόσθετες πληροφορίες από τη Θεονόη για τον Μενέλαο δίνει η Ελένη; / ότι: α) ο Μενέλαος θα έρθει στην Αίγυπτο μόλις τελειώσουν τα βάσανά του, β) έχει ναυαγήσει κοντά στη χώρα με λίγους συντρόφους)

**3. Πώς προωθείται ο μύθος στη σκηνή αυτή;** (η Ελένη και ο Χορός έχουν μάθει από τη Θεονόη ότι ο Μενέλαος ζει / αυτό προκαλεί αλλαγή της δραματικής κατάστασης, που είχε δημιουργηθεί με τις πληροφορίες του Τεύκρου – συναντιέται η Ελένη με τον Μενέλαο – 626-628: συντελείται η πρώτη αναγνώριση, του Μενελάου από την Ελένη)

**4. Ποιες σκηνοθετικές και σκηνογραφικές πληροφορίες δίνει το κείμενο στη σκηνή αυτή;** (σ. 51 σχολ. εγχ.: ΑΣ ΓΙΝΟΥΜΕ ΘΕΑΤΕΣ – 576: ο Χορός βγαίνει, μάλλον χωρισμένος σε δύο ημιχόρια, από τις δύο πλαϊνές εισόδους του παλατιού και κατευθύνεται προς την ορχήστρα, για να πάρει θέση – 588: η Ελένη εισέρχεται στη σκηνή βγαίνοντας, μάλλον, από την κεντρική πύλη του παλατιού, δείχνει τον τάφο του Πρωτέα, αλλά στέκεται ακόμη δίπλα στην είσοδο, απευθύνεται μάλλον στους θεατές / πολυλειτουργικότητα του τάφου του Πρωτέα: α) δείχνει την ευσέβεια του Θεοκλύμενου, β) είναι άσυλο για την Ελένη και καταφύγιό της, γ) κρύβονται πρόσωπα του έργου – 602: η Ελένη βλέπει τον Μενέλαο, που φαίνεται ότι κρυβόταν πίσω από τον τάφο του Πρωτέα / εκφράζει έκπληξη, απορία, τρόμο, πανικό – 605: η Ελένη καταφεύγει πάλι για ασφάλεια στον τάφο του Πρωτέα – 607-610: σκαλιά, βωμός του τάφου / η Ελένη τρέχει φοβισμένη προς τον τάφο / έντονη σωματική κίνηση και δράση / ο Μενέλαος εκφράζει έκπληξη, θαυμασμό για την ομοιότητα της γυναίκας που έχει μπροστά του με τη σύζυγό του Ελένη – 611-612: η Ελένη στρέφεται στις γυναίκες του Χορού, για βοήθεια / προσπαθεί να την πιάσει ο Μενέλαος – 616: ενδυμασία του Μενελάου / λειτουργικός της ρόλος: α) η Ελένη δεν αναγνωρίζει αμέσως τον Μενέλαο, β) τον θεωρεί άνθρωπο του Θεοκλύμενου που θέλει να της κάνει κακό – 617: η Ελένη τρέχει τρομαγμένη – 618: η Ελένη έχει φτάσει αυτή τη στιγμή στον τάφο του Πρωτέα και αγγίζει κάποιο σημείο του – 628-629: η Ελένη επιχειρεί να αγκαλιάσει τον Μενέλαο και ο Μενέλαος την απωθεί με σκαιότητα / σωματική κίνηση και δράση / ο Μενέλαος εκφράζει έκπληξη, δυσπιστία και αποστροφή – 652: ο Μενέλαος ετοιμάζεται να φύγει)

**5. Πώς εξελίσσεται η συναισθηματική κατάσταση της Ελένης στη σκηνή αυτή και ποια αίτια τη διαμορφώνουν;** (588-601: η Ελένη είναι χαρούμενη, ευτυχισμένη, λόγω των ευχάριστων ειδήσεων από τη Θεονόη / εκδηλώνει το βασικό γνώρισμα του ήθους / χαρακτήρα της: αγαπάει τον άντρα της, πιστή και αφοσιωμένη σύζυγος / *πότε θα’ρθεις*: τραγική ειρωνεία / δραματική συγκίνηση, λυρισμός – στη χαρά της, ξέχασε να ρωτήσει για τη σωτηρία του Μενελάου / γιατί: ή α) από φόβο μήπως η Θεονόη ανακοινώσει κάτι άσχημο, ή β) από μετριοφροσύνη, ή γ) από σεβασμό στη δεοντολογία της αβρότητας / ο Ευριπίδης οργάνωσε έτσι τη σκηνή, γιατί η άγνοια της Ελένης κρατάει έντονο το ενδιαφέρον των θεατών και τη δική της αγωνία / από την άλλη: ξέχασε η Ελένη τη σχετική προφητεία του Ερμή, που η ίδια είχε αναφέρει στον πρόλογο; – 602-618: η Ελένη νιώθει έκπληξη, απορία, φόβο, τρόμο, ταραχή, πανικό από την εμφάνιση του Μενελάου και την παρερμηνεία των προθέσεών του / η πλάνη της Ελένης τονίζει την τραγικότητά της / τραγική ειρωνεία / οι κινήσεις της Ελένης εξωτερικεύουν τα συναισθήματά της – 618: αρχίζει να νιώθει ασφαλής η Ελένη και είναι σε θέση να κάνει διάλογο με τον Μενέλαο – 628-651: η Ελένη νιώθει ευχάριστα συναισθήματα από την αναγνώριση: χαρά, ευτυχία, αγαλλίαση / φαίνεται πιστή και αφοσιωμένη σύζυγος, που αγαπάει τον άντρα της – 652-658: τα ευχάριστα συναισθήματα της Ελένης μειώνονται από την αρνητική αντίδραση του Μενελάου και την κίνησή του να φύγει / περνάει ξανά από την ευτυχία στην πιο βαθιά απελπισία / όλα φαίνονται ότι χάνονται / κορύφωση της τραγικότητάς της – αυτές οι συναισθηματικές μεταπτώσεις εντείνουν τη δραματική ατμόσφαιρα και τονίζουν την τραγικότητα της ηρωίδας)

**6. Ποια στοιχεία οδηγούν στην αναγνώριση του Μενελάου από την Ελένη και πώς αξιολογείτε την αναγνώριση από την άποψη της δραματικής τεχνικής;** α) η ομοιότητα του ανθρώπου που η Ελένη έχει μπροστά της με τον σύζυγό της Μενέλαο, β) η ομολογία του ότι αυτός είναι ο Μενέλαος, γ) η πληροφορία που έδωσε η Θεονόη ότι ο Μενέλαος θα φτάσει στην Αίγυπτο – η αναγνώριση θεωρείται κάπως βιαστική και άτεχνη, και η αντίδραση της Ελένης κάπως χλιαρή και ψυχρή)

**7. Ποια στάση κρατάει ο Μενέλαος απέναντι στην Ελένη όταν του λέει ότι είναι η γυναίκα του; Θεωρείτε τη στάση του φυσική; Μπορεί να δικαιολογηθεί από κάποια άποψη;** (σ. 53 σχολ. εγχ:. ΑΣ ΕΜΒΑΘΥΝΟΥΜΕ – στίχοι: 629-655: ο Μενέλαος δεν πιστεύει ότι αυτή η γυναίκα που έχει μπροστά του είναι η σύζυγός του Ελένη – έχει τα εξής στοιχεία: α) την ομοιότητα αυτής της γυναίκας που έχει μπροστά του με τη σύζυγό του Ελένη, β) την ομολογία της ότι είναι η Ελένη, γ) τη μαρτυρία της γερόντισσας / όλα αυτά τα απορρίπτει / η στάση του δεν είναι λογική και φυσική – ο Μενέλαος φαίνεται δύσπιστος, αφελής, απλοϊκός, προσκολλημένος στα φαινόμενα, βρίσκεται σε σύγχυση – η στάση του μπορεί να δικαιολογηθεί από μια άποψη: ο Μενέλαος για χρόνια πολεμούσε στην Τροία για να πάρει πίσω τη γυναίκα του, η ζωή του άλλαξε ριζικά εξαιτίας αυτού του πολέμου και αυτής της γυναίκας, πώς να πιστέψει τώρα πως όλα αυτά ήταν μάταια; / αντίθετα, σε μια έξαρση τραγικής ειρωνείας, θεωρεί αυτή που έχει μπροστά του φάντασμα και την άλλη στη σπηλιά την πραγματική Ελένη – από ένα σημείο και μετά όμως, ύστερα από τόσες αποδείξεις που δεν τις δέχεται, ο Μενέλαος παρουσιάζεται βραδύνους / ο Ευριπίδης γελοιοποιεί εδώ τον Μενέλαο – όλα αυτά τα μεθοδεύει έτσι ο ποιητής, για να πετύχει, στη συνέχεια, την κορύφωση της δραματικής ατμόσφαιρας στη σκηνή με τον αγγελιοφόρο και στην αναγνώριση της Ελένης από τον Μενέλαο)

**8.Ποια στοιχεία καθιστούν τραγικά πρόσωπα τον Μενέλαο και την Ελένη;** (τον Μενέλαο: η άρνησή του να δεχτεί την αλήθεια – την Ελένη: οι συναισθηματικές της μεταπτώσεις)

**9. Τι ρόλο παίζει η στιχομυθία στην ενότητα αυτή;** ( α) οδηγεί στην πρώτη αναγνώριση / προώθηση του μύθου, β) προκαλεί τις συναισθηματικές μεταπτώσεις της ηρωίδας / τραγικότητα)

**10. Στη σκηνή υπάρχει «δραματική επιβράδυνση». Ποια στοιχεία αξιοποιεί ο ποιητής για να την πετύχει;** ( α) στίχοι 594-598:η Ελένη ξέχασε να ρωτήσει τη Θεονόη για τη σωτηρία του Μενελάου, β) στίχοι 629-655: η δυσπιστία του Μενελάου)

### Εργασίες:

1) Στην πρώτη σκηνή, ο Μενέλαος αρνείται να δεχτεί ότι έχει απέναντί του τη σύζυγό του, την Ελένη. Πέρα από το είδωλο που έχει κρύψει σε σπηλιά, τι πιστεύετε ότι τον εμποδίζει να την αναγνωρίσει; (σχολ. εγχ. σ. 84)

2) Να χαρακτηρίσετε τον Μενέλαο από τις αντιδράσεις του στη σκηνή αυτή.

3) Πώς εξελίσσεται η ψυχοσυναισθηματική κατάσταση της Ελένης;

4) Τι ρόλο παίζει η στιχομυθία στη σκηνή;

5) Κάποια/ ες από τις ερωτήσεις της επεξεργασίας, που δεν απαντήθηκαν κατά την παράδοση του μαθήματος.